ALAQUÀS CELEBRA L'ACTE DE RECONEIXEMENT A LES COMUNITATS EDUCATIVES 2025
06/06/2025

# ALAQUÀS CELEBRA L'ACTE DE RECONEIXEMENT A LES COMUNITATS EDUCATIVES 2025

*   06/06/2025
*   [Educació](/categoria/10/0/educacio)
*   [Imprimir](#)
*   Compartir
*    https://www.alaquas.org/documento.asp?id\_do=22948

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F22948%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20CELEBRA%20L%27ACTE%20DE%20RECONEIXEMENT%20A%20LES%20COMUNITATS%20EDUCATIVES%202025)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/22948/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2025/2/22948/06062025whatsapp_image_2025-06-06_at_10_40_10_Form_4.jpg)](https://www.alaquas.org/ficheros/documentos/2025/2/22948/06062025whatsapp_image_2025-06-06_at_10_40_10_Form_10.jpg "<a href='https://www.alaquas.org/ficheros/documentos/2025/2/22948/06062025whatsapp_image_2025-06-06_at_10_40_10_Form_10.jpg' target=_blank><i class='fa fa-external-link' aria-hidden='true'></i>.ALAQUÀS CELEBRA L'ACTE DE RECONEIXEMENT A LES COMUNITATS EDUCATIVES 2025</a>")

En l'acte, l'Ajuntament d'Alaquàs va recóneixer la comunitat educativa per haver afrontat amb compromís, valentia i de forma col·laborativa els reptes de la DANA.

El Castell d’Alaquàs va acollir ahir dijous 5 de juny l’acte de Reconeixement a les Comunitats Educatives en el qual l’Ajuntament d’Alaquàs homenatja de manera pública a l’alumnat destacat pels resultats acadèmics així com també al personal dels centres educatius que enguany ha arribat al final de la seua tasca docent.

Enguany, la cita ha sigut més rellevant encara després dels fets ocorreguts el passat 29 d’octubre i per això l’acte va servir per a reconéixer a tota la comunitat educativa pel seu esforç i compromís per tal d’afrontar els reptes de la DANA. Per això, en l’acte es va projectar un vídeo sobre com la comunitat educativa d’Alaquàs es va bolcar en les tasques de neteja i recuperació dels centres educatius treballant sense descans a més d’obirr les portes a l’alumnat de centres educatius d’altres poblacions afectades. L’acte va ser retransmés pel Facebook Som Alaquàs i traduït a la llengua de signes.

En l’acte va estar present l’Alcalde d’Alaquàs, Toni Saura, i la Regidora d’Educació, Marian Espert. El primer edil va destacar en primer lloc la solidaritat i compromís col·lectiu de tota la comunitat educativa i va posar en valor la seua unió arran de la DANA per a recuperar la normalitat el més aviat possible. “Ens vau donar una lliçó de solidaritat, esforç compartit i estima i vau demostrar que l’educació és un espai que creix en valors i respecte”. La Regidora va destacar “la fortalesa humana, l’esperit solidari i la capacitat per a mantindre’s unida en els moments més difícils” que ha demostrat la comunitat educativa d’Alaquàs. Va estar present en l’acte també la Jutgessa de Pau, Pilar Latorre i el Jutge Substitut, Jose Antonio Madrigal, les Falleres majors d’Alaquàs, Clara Rodríguez Cucarella i Silvia Ruiz Ruiz i Junta Local Fallera.

En primer lloc es va retre homenatge al personal de la comunitat educativa que arriba a la seua jubilació aquest curs. Del CEIP Bonavista, van ser reconegudes Paqui Chulià Portalés i Maria José Collado González. De l’IES Faustí Barberà, Paqui Morellà Alapont i Mª Dolores Cerdá Esteve. Del CC Mare de Déu de l’Olivar II, Trinidad Ruiz Joaquín.

A continuació, es va realitzar un reconeixement a la tasca que realitza la inspecció educativa, nexe d’unió i enllaç entre la Conselleria d’Educació i l’escola. Van rebre el reconeixement Josefa Desamparados López Puchol i Miguel Ángel Martí Aras.

A continuació es va realitzar el reconeixement a l’alumnat de les etapes d’educació primària i secundària del curs 2023-2024 que han rebut menció honorífica per haver superat cada etapa educativa amb èxit, obtenint un resultat extraordinari: Rebeca Martí Álvarez, Alma Fuertes Posadas i Lucía Valero Fernández del CC Madre Josefa Campos; Javier Cucarella Mesa, Natalia Kulcsar i Valentian Isaziga Quiroz, del CEIP Amparo Alabau; Martín Cejalvo Giner del CEIP Bonavista; Gemma Viera Sancho i Víctor Jiménez Lázaro del CEIP Maestro Sanchis Almiñano; Sofía Jiménez Manjavacas i Sofía López Raucci, del CEIP Ciutat de Cremona; Telma Pino Tárrega, Esther Quintanilla Gavela i Paula Pérez García, del CC Mare de Déu de l’Olivar I.

Del cicle de secundària van rebre reconeixement, Daniel Carrasco González, Lorena Lourdes de la Fuente Vázquez i Rocío López Ferrándiz, del CC Madre Josefa Campos; Carmen Cabeza Marco, Andrea Cucarella Mesa i Lina Liu de l’IES Doctor Faustí Barberà; i Érika Espinosa Navarro i Sofía Montón Valero, de l’IES Clara Campoamor.

A continuació es van atorgar els reconeixements especials a les comunitats educatives: Escola Infantil Dreamers, Escola Infantil l’Escoleta, Escola Infantil Heidi, EScola Infantil Llepolies, Escola Infantil Pipos, Escola Infantil Municipal l’Alqueria, CEIP Amparo Alabau, CEIP Rosa Serrano de Paiporta, CEIP Bonavista, CEIP Ciutat de Cremona, CEIP Platero y Yo d’Aldaia, CC Mare de Déu de l’Olivar I, CEIP Sanchis Almiñano, CEIP Vila d’Alaquàs, CC Madre Josefa Campos, IES Clara Campoamor, IES Doctor Faustí Barberà, IES Mare de Déu de l’Olivar II Centre de Formació Municipal Francesc Ferrer Martí, Centre de Formació de Persones Adultes Enric Valor, Universitat Popular d’Alaquàs, Unió Musical d’Alaquàs i Departament d’Educació de l’Ajuntament d’Alaquàs.